ՆԱԽԱԳԻԾ

ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

2022 թվականի \_\_\_\_\_\_\_\_\_\_\_\_\_ \_\_\_\_\_\_\_ -ի

ԱՐՑԱԽԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԺՈՂՈՎՐԴԱԳՐԱԿԱՆ ՔԱՂԱՔԱԿԱՆՈՒԹՅԱՆ ՄՇԱԿՄԱՆ ԵՎ ԻՐԱԳՈՐԾՄԱՆ ՄՇՏԱՊԵՍ ԳՈՐԾՈՂ ԲԱՐՁՐԱԳՈՒՅՆ ԽՈՐՀՈՒՐԴ ԵՎ ՄԻՋԳԵՐԱՏԵՍՉԱԿԱՆ ԱՇԽԱՏԱՆՔԱՅԻՆ ԽՈՒՄԲ ՍՏԵՂԾԵԼՈՒ ԵՎ ԴՐԱՆՑ ԿԱԶՄԸ ՀԱՍՏԱՏԵԼՈՒ ՄԱՍԻՆ

N \_\_\_\_-Ն

ՈՐՈՇՈՒՄ

 Ղեկավարվելով Արցախի Հանրապետության Նախագահի 2017 թվականի սեպտեմբերի 25-ի ՆՀ-108-Ն հրամանագրով սահմանված կարգի 3-րդ կետով և 105-րդ կետի 1-ին ենթակետով՝ Արցախի Հանրապետության կառավարությունը որոշում է.

1. Ստեղծել՝

1) Արցախի Հանրապետության պետական ժողովրդագրական քաղաքականության մշակման և իրագործման մշտապես գործող բարձրագույն խորհուրդ (այսուհետ՝ բարձրագույն խորհուրդ) և հաստատել դրա կազմը` համաձայն N 1 հավելվածի.

2) Արցախի Հանրապետության պետական ժողովրդագրական քաղաքականության հայեցակարգի մշակման աշխատանքները համակարգող միջգերատեսչական աշխատանքային խումբ (այսուհետ՝ աշխատանքային խումբ) և հաստատել դրա կազմը` համաձայն N 2 հավելվածի:

2. Աշխատանքային խմբին` մինչև 2022 թվականի հոկտեմբերի 1-ը մշակել Արցախի Հանրապետության պետական ժողովրդագրական քաղաքականության հայեցակարգի նախագիծ և ներկայացնել բարձրագույն խորհրդի քննարկմանը:

 3. Արցախի Հանրապետության սոցիալական զարգացման և միգրացիայի նախարարին՝ ապահովել աշխատանքային խմբի բնականոն գործունեությունը, անհրաժեշտության դեպքում ներգրավել փորձագետների՝ ծախսերն իրականացնելով Արցախի Հանրապետության պետական բյուջեի միջոցների հաշվին:

 4. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

|  |  |
| --- | --- |
| «Հաստատում եմ» |    |
|     |     |
| ԱՐՑԱԽԻ ՀԱՆՐԱՊԵՏՈՒԹՅԱՆՆԱԽԱԳԱՀ | Ա. ՀԱՐՈՒԹՅՈՒՆՅԱՆ |

ք. Ստեփանակերտ

 2022 թվականի \_\_\_\_\_\_\_\_\_\_\_\_\_\_\_ \_\_\_\_\_\_

Հավելված N 1

Արցախի Հանրապետության կառավարության

2022 թվականի \_\_\_\_\_\_\_\_\_\_\_\_\_\_\_\_ \_\_\_ -ի

N\_\_\_\_\_\_Ն որոշման

Կ Ա Զ Մ

ԱՐՑԱԽԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԺՈՂՈՎՐԴԱԳՐԱԿԱՆ

ՔԱՂԱՔԱԿԱՆՈՒԹՅԱՆ ՄՇԱԿՄԱՆ ԵՎ ԻՐԱԳՈՐԾՄԱՆ

ՄՇՏԱՊԵՍ ԳՈՐԾՈՂ ԲԱՐՁՐԱԳՈՒՅՆ ԽՈՐՀՐԴԻ

Արցախի Հանրապետության պետական նախարար (խորհրդի նախագահ)

Արցախի Հանրապետության սոցիալական զարգացման և միգրացիայի նախարար (խորհրդի նախագահի տեղակալ)

Արցախի Հանրապետության առողջապահության նախարար

Արցախի Հանրապետության գյուղատնտեսության նախարար

Արցախի Հանրապետության կրթության, գիտության, մշակույթի և սպորտի նախարար

Արցախի Հանրապետության տարածքային կառավարման և ենթակառուցվածքների նախարար

Արցախի Հանրապետության քաղաքաշինության նախարար

Արցախի Հանրապետության ֆինանսների և էկոնոմիկայի նախարար

Արցախի Հանրապետության Նախագահի աշխատակազմի կառավարության գործերի կառավարչության պետ

Արցախի Հանրապետության ազգային վիճակագրական ծառայության նախագահ (համաձայնությամբ)

Արցախի Հանրապետության Ազգային ժողովի սոցիալական և առողջապահության հարցերի մշտական հանձնաժողովի նախագահ (համաձայնությամբ)

Արցախի Հանրապետության Ազգային ժողովի խմբակցության ղեկավար (համաձայնությամբ):

|  |  |
| --- | --- |
|  |  |

 ԱՐՑԱԽԻ ՀԱՆՐԱՊԵՏՈՒԹՅԱՆ ՆԱԽԱԳԱՀԻ

 ԱՇԽԱՏԱԿԱԶՄԻ ԿԱՌԱՎԱՐՈՒԹՅԱՆ

 ԳՈՐԾԵՐԻ ԿԱՌԱՎԱՐՉՈՒԹՅԱՆ ՊԵՏ Ա. ԼԱԶԱՐՅԱՆ

|  |  |
| --- | --- |
|   | Հավելված N 2Արցախի Հանրապետության կառավարության 2022 թվականի \_\_\_\_\_\_\_\_\_\_\_\_\_\_\_\_ \_\_\_ -իN\_\_\_\_\_\_Ն որոշման |

Կ Ա Զ Մ

ԱՐՑԱԽԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԺՈՂՈՎՐԴԱԳՐԱԿԱՆ ՔԱՂԱՔԱԿԱՆՈՒԹՅԱՆ ԻՐԱԿԱՆԱՑՄԱՆ ԱՇԽԱՏԱՆՔՆԵՐԸ ՀԱՄԱԿԱՐԳՈՂ ՄՇՏԱՊԵՍ ԳՈՐԾՈՂ ՄԻՋԳԵՐԱՏԵՍՉԱԿԱՆ ԱՇԽԱՏԱՆՔԱՅԻՆ ԽՄԲԻ

Արցախի Հանրապետության սոցիալական զարգացման և միգրացիայի նախարարի տեղակալ (խմբի ղեկավար)

 Արցախի Հանրապետության ազգային վիճակագրական ծառայության նախագահի տեղակալ (խմբի ղեկավարի տեղակալ)

Արցախի Հանրապետության առողջապահության նախարարի տեղակալ

Արցախի Հանրապետության գյուղատնտեսության նախարարի տեղակալ

Արցախի Հանրապետության կրթության, գիտության, մշակույթի և սպորտի նախարարի տեղակալ

Արցախի Հանրապետության տարածքային կառավարման և ենթակառուցվածքների նախարարի տեղակալ

Արցախի Հանրապետության քաղաքաշինության նախարարի տեղակալ

Արցախի Հանրապետության ֆինանսների և էկոնոմիկայի նախարարի տեղակալ

Արցախի Հանրապետության կառավարության գործերի կառավարչության պետի տեղակալ

Արցախի Հանրապետության սոցիալական զարգացման և միգրացիայի նախարարության աշխատակազմի փախստականների, տեղահանվածների և վերաբնակիչների հիմնահարցերի վարչության միգրացիոն քաղաքականության մշակման բաժնի պետ

Արցախի Հանրապետության սոցիալական զարգացման և միգրացիայի նախարարության աշխատակազմի ժողովրդագրական հարցերի բաժնի պետ (քարտուղար)

|  |  |
| --- | --- |
|  |  |

 ԱՐՑԱԽԻ ՀԱՆՐԱՊԵՏՈՒԹՅԱՆ ՆԱԽԱԳԱՀԻ

 ԱՇԽԱՏԱԿԱԶՄԻ ԿԱՌԱՎԱՐՈՒԹՅԱՆ

 ԳՈՐԾԵՐԻ ԿԱՌԱՎԱՐՉՈՒԹՅԱՆ ՊԵՏ Ա. ԼԱԶԱՐՅԱՆ

ՀԻՄՆԱՎՈՐՈՒՄ

«ԱՐՑԱԽԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԺՈՂՈՎՐԴԱԳՐԱԿԱՆ ՔԱՂԱՔԱԿԱՆՈՒԹՅԱՆ ՄՇԱԿՄԱՆ ԵՎ ԻՐԱԳՈՐԾՄԱՆ ՄՇՏԱՊԵՍ ԳՈՐԾՈՂ ԲԱՐՁՐԱԳՈՒՅՆ ԽՈՐՀՈՒՐԴ ԵՎ ՄԻՋԳԵՐԱՏԵՍՉԱԿԱՆ ԱՇԽԱՏԱՆՔԱՅԻՆ ԽՈՒՄԲ ՍՏԵՂԾԵԼՈՒ ԵՎ ԴՐԱՆՑ ԿԱԶՄԸ ՀԱՍՏԱՏԵԼՈՒ ՄԱՍԻՆ» ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ

1. Կարգավորման ենթակա խնդրի սահմանումը

 Նախագծի ընդունումը պայմանավորված է Լեռնային Ղարաբաղի Հանրապետության կառավարության 2020 թվականի սեպտեմբերի 27-ին պատերազմական գործողությունների հետևանքով առաջացած խնդիրները առավել արդյունավետ լուծելու նպատակով նոր պետական ժողովրդագրական քաղաքականություն մշակելու անհրաժեշտությամբ:

 2. Առկա իրավիճակը

 2009 թվականին մշակված պետական ժողովրդագրական քաղաքականության հայեցակարգը չի համապատասխանում 2020 թվականի սեպտեմբերի 27-ին պատերազմական գործողությունների հետևանքով ստեղծված իրավիճակին:

 3. Կարգավորման նպատակները

 Նախագծով առաջարկվում է ստեղծել Արցախի Հանրապետության պետական ժողովրդագրական քաղաքականության մշակման և իրագործման մշտապես գործող բարձրագույն խորհուրդ և Արցախի Հանրապետության պետական ժողովրդագրական քաղաքականության հայեցակարգի մշակման աշխատանքները համակարգող միջգերատեսչական աշխատանքային խումբ:

 4. Ակնկալվող արդյունքը

 Նախագծի ընդունման դեպքում կիրականացվի սույն հիմնավորման 3-րդ կետում նշված նպատակը:

 5. Նորմատիվ բնույթի հիմնավորվածությունը

 Նախագիծը նորմատիվ է, քանի որ պարունակում է վարքագծի պարտադիր կանոններ անորոշ թվով անձանց համար:

ՆԱԽԱՐԱՐ Ա. ՊԵՏՐՈՍՅԱՆ